钦定古今图书集成/明伦汇编/闺媛典/第297卷 > 皇清三十 > 王之奎妻蔡氏
## 钦定古今图书集成/明伦汇编/闺媛典/第297卷 > 皇清三十 > 王之奎妻蔡氏

按《兖州府志》：“蔡氏，曹县王之奎妻，廪生缵梁女。适奎。七月，与小姑坤姐性俱贞静。顺治戊子李化鲸之乱，满城劫杀，蔡与小姑携手匿水滨。贼至，呼之，知不免，俱投深渊。贼大惊，命奎入水救之，则坤姐已死。蔡出半日方甦，贼遂散去。越数日，奎遇害，蔡欲自尽，其姑哭止之曰：‘汝有遗腹，或生男，未可知也。与其从夫死，不若存其嗣也’。” 蔡感悟泣而止。后果生子，和丸教之成立，含饴弄孙，有古贤母风。